Пра сам падарунак рэжысёр абвясціў даўно: спектакль, створаны на сцэне Вялікага драматычнага тэатра з санкт-пецярбургскімі акцёрамі, відаць, быў адным з улюбёных дзецішчаў Мікалая Пінігіна, і ён вырашыў не расставацца з ім, а — перасяліць у Купалаўскі тэатр у максімальна блізкім да арыгінала выглядзе. Аднак інтарэс гэты спектакль выклікае, у першую чаргу, тым, што дае нам магчымасць убачыць на ўласныя вочы і зразумець рэжысёрскія прынцыпы, што ўзрасцілі таго Пінігіна, якога мы бачым у апошніх спектаклях Купалаўскага тэатра.